open-index/open-wikipedia-markdown huggingface dataset:
פליקס סבר

**פליקס סבר** (בצרפתית: **Félix Savart**;  30 ביוני 1791 - 16 במרץ 1841) היה פיזיקאי ומתמטיקאי צרפתי הידוע בעיקר בשל חוק ביו-סבר של האלקטרומגנטיות, אותו הוא גילה יחד עם שותפו ז'אן-בטיסט ביו. תחום העניין העיקרי שלו היה אקוסטיקה וחקר תורת התנודות. עניין מיוחד בכינור הוביל אותו ליצור מודל טרפז ניסויי.

על שמו נקראת יחידת המדידה **סבר** לרווח מוזיקלי, ועל שמו נקרא **גלגל-סבר** - התקן בו הוא השתמש בעת חקירת טווח השמיעה האנושית.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פיזיקאים צרפתים
קטגוריה:מתמטיקאים צרפתים
קטגוריה:צרפתים שנולדו ב-1791
קטגוריה:צרפתים שנפטרו ב-1841
תכלתי יפהפה

**תכלתי יפהפה** (שם מדעי: *Irena puella*) היא ציפור טרופית ממשפחת התכלתיים החיה בטבע ביערות הגשם ולעיתים גם ביערות נשירים טרופיים עד גובה 1,600 מטר בדרום אסיה ודרום-מזרח אסיה במדינות: דרום-מערב הודו אך גם בצפון-מזרחה באסאם, מגהלאיה, סיקים ומניפור וכן חלק מסין, לעבר בנגלדש, סרי לנקה, בורמה, סינגפור, נפאל, תאילנד איי אנדמן וניקובר ועד למלזיה ואינדונזיה באיים: סומטרה, בורנאו, ג'אווה והאי פלאוואן שבפיליפינים ועוד איים קטנים.

התכלתי מגיע לאורך 24–27 ס"מ ולמשקל 56–76 גרם בזכרים ו-52–71 גרם בנקבות. הם בעלי דו-צורתיות זוויגית בה הזכר ראש וחזה שחורים וגופו כחול כהה. העיניים אדומות עזות והמקור שחור. הנקבות בעלות גוונים בהירים יותר ובעלות נוצות כחולות בהירות מעט לאורך כל גופה אך גם להן עיניים אדומות. ציפור זו היא קרובתם של הבולבוליים ושל ציפורי העלים החיים באותו אזור בטבע.

היא חיה בזוגות או קבוצות קטנות. מזונה העיקרי הוא פירות שונים שהיא מוצאת ומגוונת בחרקים. היא מקננת בין פברואר לאפריל בין ענפי העצים ומכינה קן זלזלים ועלים. הנקבה מטילה בתוכו 2 ביצים קטנות בצבע לבן-ירקרק מעוטר בחום.

## קישורים חיצוניים

## הערות שוליים

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:תכלתיים
קטגוריה:אינדונזיה: עופות

קטגוריה:תאילנד: עופות
קטגוריה:מלזיה: עופות
קטגוריה:עופות יערות הגשם של דרום-מזרח אסיה
יחסי ליכטנשטיין–מולדובה

**יחסי ליכטנשטיין–מולדובה** הם היחסים הדיפלומטיים הרשמיים שבין **[[ליכטנשטיין|נסיכות ליכטנשטיין]]** לבין **[[מולדובה|רפובליקת מולדובה]]**.

## סקירה כללית
היחסים הדיפלומטיים הרשמיים שבין רפובליקת מולדובה לבין נסיכות ליכטנשטיין כוננו ב-14 באוגוסט 2001. כשנתיים לאחר כינון היחסים הדיפלומטיים בין שתי המדינות (2003) נחתם הסכם פטור הדדי מאשרה לאזרחי שתי המדינות. דהיינו, אזרחי ליכטנשטיין יכולים להיכנס למדינה השנייה עם ביקורת דרכונים בלבד בשדה התעופה/במעבר הגבול. הגבול של ליכטנשטיין ממילא פתוח לכניסה ממדינות שנגן.

בשנת 2007 נחתם הסכם עזרה הומניטרית וטכנית בין שתי המדינות. במסגרת ההסכם התקיים בין שתי המדינות שיתוף פעולה בתחומים הטכנולוגיים ובחינוך התלמידים המולדובנים לטכנולוגיה.

## ביקורים רמי דרג
### מליכטנשטיין למולדובה
* אאורליה פריק, שרת החוץ, התרבות והצדק של ליכטנשטיין (2011)
* אדריאן הסלר, ראש ממשלת ליכטנשטיין (2018)

## נציגויות דיפלומטיות
* ליכטנשטיין אינה מיוצגת במולדובה, הן בדרג השגרירות והן בדרג הקונסולרי.
* מולדובה אינה מיוצגת בליכטנשטיין, הן בדרג השגרירות והן בדרג הקונסולרי. מולדובה האמינה את הקונסוליה שלה בז'נבה, שבשווייץ הסמוכה, כשגרירות על ליכטנשטיין.

## קישורים חיצוניים
* נסיכות ליכטנשטיין - סיכום על המדינה, אתר משרד החוץ המולדובני

קטגוריה:ערכים ללא קטגוריות פיזיות - יחסי חוץ
יחסי לוקסמבורג–מולדובה

**יחסי לוקסמבורג–מולדובה** הם היחסים הדיפלומטיים הרשמיים שבין **[[לוקסמבורג|הדוכסות הגדולה של לוקסמבורג]]** לבין **[[מולדובה|רפובליקת מולדובה]]**.

## סקירה כללית
היחסים הדיפלומטיים הרשמיים שבין הדוכסות הגדולה של לוקסמבורג לבין רפובליקת מולדובה כוננו ב-16 ביוני 1992. בין מולדובה ללוקסמבורג נחתמו הסכמים דיפלומטיים רבים בהם אמנה למניעת כפל מס, הסכם בתחום הביטחון החברתי והסכם חילופי מידע בנושאי מס.

הסחר שבין מולדובה ללוקסמבורג הוערך בשנת 2018 בשווי של כ-1.1 מיליון דולר אמריקאי כאשר הייצוא המולדובני ללוקסמבורג עמד על כ-100,000 דולר אמריקאי והייבוא המולדובני מלוקסמבורג עמד על כמיליון דולר אמריקאי.

## ביקורים רמי דרג
### ממולדובה ללוקסמבורג
* וסילי טרלב, ראש ממשלת מולדובה (2002, 2006)
* ולדימיר וורונין, נשיא מולדובה (2007)
* ולדימיר פילאט, ראש ממשלת מולדובה (2010)
* יוריה ליאנקה, ראש ממשלת מולדובה (2011, 2013)
* קיריל גבוריצי, ראש ממשלת מולדובה (2015)
* פאבל פיליפ, ראש ממשלת מולדובה (2017)

### מלוקסמבורג למולדובה
* ז'אן אזלבורן, סגן ראש ממשלת לוקסמבורג ושר החוץ הלוקסמבורגי (2007, 2010, 2013, 2014, 2017)

## נציגויות דיפלומטיות
* לוקסמבורג אינה מיוצגת במולדובה, הן בדרג השגרירות והן בדרג הקונסולרי.
* מולדובה אינה מיוצגת בלוקסמבורג בדרג השגרירות. מולדובה מיוצגת בלוקסמבורג בדרג הקונסולרי באמצעות קונסוליה רשמית שהיא מחזיקה בלוקסמבורג, בירת המדינה. מולדובה האמינה את שגרירותה שבבריסל, בירת בלגיה, על לוקסמבורג הסמוכה.

## קישורים חיצוניים
* הדוכסות הגדולה של לוקסמבורג - סיכום על מדינה, אתר משרד החוץ המולדובני

## הערות שוליים

קטגוריה:ערכים ללא קטגוריות פיזיות - יחסי חוץ
רד רוצ'ה

**אפרים ג'וזף "רד" רוצ'ה** (באנגלית: **Ephraim Joseph "Red" Rocha**; 18 בספטמבר 1923 – 13 בפברואר 2010) היה כדורסלן ומאמן כדורסל אמריקאי, אשר שיחק בליגת ה-NBA בין השנים 1947–1957. בעונת  זכה באליפות ה-NBA כשחקן סירקיוז נשיונלס, ולאורך הקריירה השתתף פעמיים במשחק האולסטאר ורשם ממוצעים כוללים של 10.9 נקודות, 6.6 ריבאונדים ו-2.0 אסיסטים למשחק.

במשחק השני של סדרת חצי גמר המזרח 1953 בין סירקיוז לבוסטון, אשר נגרר ל-4 הארכות, שיחקו רוצ'ה ופול סימור 67 דקות – ומאז הם מחזיקים יחדיו בשיא למספר דקות במשחק פלייאוף.

## קריירת משחק
רוצ'ה נולד וגדל בעיר הילו שבהוואי, ובין השנים 1943–1947 למד באוניברסיטת המדינה של אורגון. בעונת 1946/1947 סייע לקבוצת הכדורסל של האוניברסיטה להעפיל לטורניר אליפות המכללות, לראשונה בתולדותיה, ובסיומה נבחר לחמישייה השנייה של העונה בליגת המכללות (Second-team All-American).

בדראפט ה-BAA 1947 נבחר רוצ'ה על ידי קבוצת טורונטו האסקיז, אשר מיד לאחר מכן התפרקה, וב"דראפט הפיזור" שנערך על שחקניה נבחר על ידי סנט לואיס בומרס. במשך 43 שנים היה השחקן היחיד בתולדות ה-NBA שמוצאו בהוואי, עד שהצטרף לליגה סדריק סבאלוס בשנת 1990. ב-3 עונותיו בקבוצה קלע 11.6 נקודות למשחק. באפריל 1950 התפרק גם מועדון הבומרס, ורוצ'ה עבר לבולטימור בולטס במסגרת דראפט הפיזור. לאורך עונתו היחידה בבולטימור קלע 13.1 נקודות למשחק, ובמהלכה נבחר להשתתף במשחק האולסטאר הראשון של ה-NBA.

לקראת עונת  הועבר רוצ'ה בטרייד לסירקיוז נשיונלס, בתמורה לפרד סקולארי ואלכס האנום. בעונת  קלע 11.3 נקודות למשחק והיה אחד משחקני המפתח של הקבוצה, לצד דולף שייס, פול סימור, ג'וני קר וארל לויד, אשר הובילו את סירקיוז לזכייתה הראשונה באליפות ה-NBA. בעונת  שיחק עבור פורט ויין פיסטונס, בטרם פרש ממשחק בגיל 33.

## קריירת אימון
במהלך עונת  מונה למאמן דטרויט פיסטונס, במקומו של צ'ארלס אקמן. בפלייאוף של אותה עונה הודחו הפיסטונס בגמר האזור המערבי, ובפלייאוף 1959 הפסידו כבר בסיבוב הראשון. לאחר שפתחה את עונת  עם מאזן שלילי 13–21, פיטרה דטרויט את רוצ'ה ומינתה במקומו את דיק מקגווייר. בתקופתו בקבוצה רשמו הפיסטונס מאזן כולל של 65 ניצחונות ו-88 הפסדים (42.5%).

בין השנים 1963–1973 שימש כמאמן קבוצת הכדורסל של אוניברסיטת הוואי במנואה. בעונת 1971/1972 העפילה הקבוצה לראשונה בתולדותיה לטורניר אליפות המכללות.

ב-13 בפברואר 2010 נפטר רוצ'ה כתוצאה ממחלת הסרטן, בגיל 86.

## קישורים חיצוניים

* 

## הערות שוליים

קטגוריה:אמריקאים ילידי הוואי
קטגוריה:כדורסלנים אמריקאים
קטגוריה:הוואי: כדורסלנים
קטגוריה:כדורסלני אוניברסיטת המדינה של אורגון
קטגוריה:כדורסלני בולטימור בולטס (1944–1954)
קטגוריה:כדורסלני סירקיוז נשיונלס
קטגוריה:כדורסלני פורט ויין פיסטונס
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:מאמני דטרויט פיסטונס
קטגוריה:אמריקאים שנולדו ב-1923
קטגוריה:אמריקאים שנפטרו ב-2010
יחסי גאורגיה–לוקסמבורג

**יחסי גאורגיה–לוקסמבורג** הם היחסים הדיפלומטיים הרשמיים שבין **[[גאורגיה]]** לבין **[[לוקסמבורג|הדוכסות הגדולה של לוקסמבורג]]**.

## סקירה כללית
היחסים הדיפלומטיים הרשמיים שבין גאורגיה לבין הדוכסות הגדולה של לוקסמבורג כוננו ב-17 באוקטובר 1994. לוקסמבורג תומכת בתביעותיה הטריטוריאליות ובריבונותה של גאורגיה על האזורים הבדלניים. היא אינה מכירה בדרום אוסטיה ובאבחזיה כמדינות עצמאיות ולא מכירה בלגיטימיות של ישויות אלו.

בין המדינות נחתמו הסכמים דיפלומטיות שונים בנושאים רבים כגון: תחבורה, הגנה וכלכלה.

## ביקורים רמי דרג
### מלוקסמבורג לגאורגיה
* ז'אן אזלבורן, סגן ראש ממשלת לוקסמבורג ושר החוץ הלוקסמבורגי (2018)

## נציגויות דיפלומטיות
* לוקסמבורג אינה מיוצגת בגאורגיה, הן בדרג השגרירות והן בדרג הקונסולרי. לוקסמבורג האמינה שגריר לא תושב על גאורגיה, השגריר יושב בלוקסמבורג.
* גאורגיה אינה מיוצגת בלוקסמבורג, הן בדרג השגרירות והן בדרג הקונסולרי. גאורגיה האמינה את שגרירותה שבבריסל, בירת בלגיה, על לוקסמבורג.

## קישורים חיצוניים

* היחסים שבין גאורגיה לדוכסות הגדולה של לוקסמבורג, משרד החוץ של גאורגיה

קטגוריה:ערכים ללא קטגוריות פיזיות - יחסי חוץ
יחסי גאורגיה–גיאנה

**יחסי גאורגיה–גיאנה** הם היחסים הדיפלומטיים הרשמיים שבין **[[גאורגיה]]** לבין **[[גיאנה|הרפובליקה השיתופית של גיאנה]]**.

## סקירה כללית
היחסים הדיפלומטיים הרשמיים שבין גאורגיה לבין הרפובליקה השיתופית של גיאנה כוננו ב-23 באפריל 2012.

שני משרדי החוץ של שתי המדינות הביעו נכונות לשיתוף פעולה רחב בין שתי המדינות לאחר סבב של התייעצויות וועידות. הדגש ביחסים הוא על סחר ותרבות. בין גיאנה לבין גאורגיה מתקיימת תוכנית חילופי סטודנטים ותלמידים ממגוון מוסדות אקדמאים בשתי המדינות.

## נציגויות דיפלומטיות
* גיאנה אינה מיוצגת בגאורגיה, הן בדרג השגרירות והן בדרג הקונסולרי.
* גאורגיה אינה מיוצגת בגיאנה, הן בדרג השגרירות והן בדרג הקונסולרי. גאורגיה האמינה את שגרירותה שבברזיליה, בירת ברזיל הסמוכה, על גיאנה.

## קישורים חיצוניים
* היחסים שבין גאורגיה לבין הרפובליקה השיתופית של גיאנה, משרד החוץ של גאורגיה

קטגוריה:ערכים ללא קטגוריות פיזיות - יחסי חוץ
יחסי גאורגיה–ליכטנשטיין

**יחסי גאורגיה–ליכטנשטיין** הם היחסים הדיפלומטיים הרשמיים שבין **[[גאורגיה]]** לבין **[[ליכטנשטיין|נסיכות ליכטנשטיין]]**.

## סקירה כללית
היחסים הדיפלומטיים הרשמיים שבין גאורגיה לבין נסיכות ליכטנשטיין כוננו ב-10 ביוני 1992.

שתי המדינות חתמו על אמנה למניעת כפל מס. על יחסי הסחר הזניחים שבין ליכטנשטיין לגאורגיה אמון ארגון הסחר החופשי EFTA הכולל את שווייץ, איסלנד, נורווגיה וליכטנשטיין עצמה. שיתופי הפעולה העיקריים שבין שתי המדינות נעשים בארגונים מולטילטרליים שונים דוגמת האומות המאוחדות.

## נציגויות דיפלומטיות
* ליכטנשטיין אינה מיוצגת בגאורגיה, הן בדרג השגרירות והן בדרג הקונסולרי.
* גאורגיה אינה מיוצגת בליכטנשטיין, הן בדרג השגרירות והן בדרג הקונסולרי. גאורגיה האמינה את שגרירותה שבברן, בירת שווייץ הסמוכה, על ליכטנשטיין.

## קישורים חיצוניים
* היחסים שבין גאורגיה לבין נסיכות ליכטנשטיין, משרד החוץ של גאורגיה

קטגוריה:ערכים ללא קטגוריות פיזיות - יחסי חוץ
מילוקונמינגיה

**מילוקונמינגיה** (שם מדעי: *Myllokunmingia*) הוא סוג נכחד של יצור שחי בתקופת הקמבריון שבתחילת הפלאוזואיקון, ראשון העידנים, לפני 520–535 מיליון שנה מהיום. יצור זה השתייך למיתרניים והיה, ככל הנראה, הדג והחולייתן הראשון בעולם, אם כי הדעות על כך חלוקות (הן על כך שהיה ראשון והן על כך שהיה חולייתן). בסוג זה נמצא רק מין אחד - *Myllokunmingia fengjiaoa*.

המאובנים שלו התגלו באתר המאובנים בצ'נגג'יאנג במחוז יונאן בדרום-מערב סין, בקרבת העיר קונמינג והוא הוגדר ב-1999.

יצור קטן זה הגיע לאורך 28 מילימטרים ולגובה שישה מילימטרים והיה ככל הנראה בעל גולגולת ומבנה סחוסי של שלד רך. על גבו היה סנפיר גבי רך באורך 1.5 מ"מ שאולי שימש להיגוי. הייתה לו מערכת עיכול דומה לאלה של דגים אך לא היה לו פה רגיל, כך שהוא היה קרובם של חסרי הלסתות ששואבים את מזונם לסדק בגולגולת שאינו נחשב לפה אך מכיל לוע ואינו יכול להיסגר.

ככל הנראה היה המילוקונמינגיה החולייתן הראשון בעולם לצידו של ההייקויכטיס מאותה תקופה, אשר גם התגלה ביונאן.

## קישורים חיצוניים

קטגוריה:בעלי חיים שחיו בקמבריון באסיה
קטגוריה:חסרי לסתות מהפלאוזואיקון
One Night in Eden

***One Night in Eden*** (בעברית: **לַיְלָה אֶחָד בְּעֵדֶן**) הוא אלבום הווידאו השלישי של הזמרת-יוצרת האנגלייה שרה ברייטמן. אלבום הווידאו יצא לאור ב-5 באוקטובר 1999, על ידי חברת התקליטים אנג'ל רקורדס. אלבום הווידאו הופק על ידי שרה ברייטמן ופרנק פיטרסון והופץ כשנה לאחר צאת אלבום האולפן השישי שלה, *[[Eden]]*.

בארצות הברית קיבל *One Night in Eden* את תואר אלבום הזהב, על מכירות של למעלה מ-50,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

* One Night in Eden באתר Discogs

## הערות שוליים

קטגוריה:אלבומי וידאו מ-1999
קטגוריה:אלבומי וידאו של שרה ברייטמן
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומים שהופקו על ידי פרנק פיטרסון
קטגוריה:אלבומי חברת אנג'ל רקורדס
גבולות אושוויץ (ספר)

**גבולות אושוויץ: נזקי חובת הזיכרון** (בצרפתית: **Les Frontières d'Auschwitz**) הוא ספר מאת שמואל טריגנו העוסק ביחסי אירופה וישראל על רקע זיכרון השואה.

הספר יצא לאור בצרפתית בשנת 2005 ותורגם לעברית בשנת 2016 על ידי אבנר להב בהוצאת רסלינג.

## הספר
הספר נכתב על רקע היחס האירופי המורכב לשואה במאה ה-21, הכולל מחד יחס של גינוי לפשעי השואה ואף תחושת אשם מחד ומאידך עוינות כלפי מדינת ישראל שבצורתה הקיצונית באה לידי ביטוי בהשוואת מדינת ישראל לנאצים. בספר נבחן לעומק היחס האירופי לשואה, היחס למדינת ישראל ומועלות מסקנות הקושרות את יחסי אירופה וישראל ואת יחס אירופה לסכסוך הישראלי פלסטיני, על רקע הקונפליקט האירופי בזיכרון השואה.

הספר מורכב מ-13 חלקים ונספח:
# המושא האפל של הזיכרון
# התסמונת של חובת הזיכרון
# גופו הנערץ של הקורבן
# הקורבן המוחלף
# הפרדיגמה שהציב דה גול
# פסיכודרמה צרפתית
# הדגם של חובת הזיכרון
# החילוף הקורבני
# השלום המובטח לקורבנות
# הדמוקרטיה נגד ישראל?
# הדרתה העולמית של ישראל
# האימפריה האירופאית נגד ישראל
# להשמיד את ישראל?
**נספח - מלחמת אוסלו

דביר שוורץ כתב בביקורת על הספר: .

## ראו גם
* גבולות אושוויץ
* סוף היהדות בארצות האסלאם (ספר)

## קישורים חיצוניים
* גבולות אושוויץ באתר הוצאת רסלינג

:על הספר:
* 
* 
* 
* ערב עיון על הספר - באוניברסיטת בר-אילן

## הערות שוליים

קטגוריה:ספרי עיון
קטגוריה:יחסי האיחוד האירופי – ישראל
קטגוריה:זיכרון השואה
קטגוריה:ספרי עיון על הסכסוך הישראלי-פלסטיני
איריס סטרובגר

**איריס סטרובגר** (בגרמנית: **Iris Strubegger**; נולדה ב-21 ביולי 1984) היא דוגמנית אוסטרית.

## ביוגרפיה
סטרובגר נולדה בזלצבורג.

ב-2001 נסעה לניו יורק במסגרת תוכנית של חילופי סטודנטים, בעת שהלכה ברחובות העיר התגלתה על ידי סוכן דוגמניות.

סטרובגר חתמה על חוזה בסוכנות הדוגמנות עלית, ועבודתה הראשונה הייתה תצוגה של קלווין קליין.

בינואר 2003 ביצעה את הקמפיין הראשון שלה עבור קו של ארמני. באותה שנה מאוחר יותר הופיעה במגזינים הבריטיים "i-D" ו-"The Face".

ב-2003 עזבה את תעשיית האופנה על מנת ללמוד טלוויזיה דיגיטלית באוניברסיטת זלצבורג למדע שימושי (Fachhochschule Salzburg).

ב-2007 שבה לדגמן והשתתפה בתצוגה של ולנטינו גאראווני. לאחר מכן הופיעה בתצוגות של מעצבי אופנה רבים נוספים.

ב-2009 הייתה הפנים של ז'יבנשי.

ב-2010 זכתה בפרס הדוגמנית הטובה ביותר בטקס פרסי האופנה של וינה, באותה שנה מגזין ווג היוצא בפריז הכליל אותה ברשימת הדוגמניות המובילות של שנות ה-2000.

ב-2011 צולמה ללוח השנה של פירלי וגם הצטלמה בעירום לקמפיין של רשת האופנה הקנדית דיסקוורד.

## קישורים חיצוניים

* פרופיל, באתר Fashion Model Directory

## הערות שוליים

קטגוריה:דוגמניות אוסטריות
קטגוריה:אוסטריות שנולדו ב-1984
La Luna: Live in Concert

***La Luna: Live in Concert*** (בעברית: **היָרֵחַ: בְּהוֹפָעָה חַיָּה**) הוא אלבום הווידאו הרביעי של הזמרת-יוצרת האנגלייה שרה ברייטמן. אלבום הווידאו יצא לאור ב-13 במרץ 2001, על ידי חברת התקליטים אנג'ל רקורדס. *La Luna: Live in Concert* הופק על ידי ברייטמן, פרנק פיטרסון, ג'ון שר וסנדרה רסטרו.

אלבום הווידאו הגיע למקום העשירי במצעד אלבומי הווידאו.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2001
קטגוריה:אלבומי וידאו של שרה ברייטמן
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומים שהופקו על ידי פרנק פיטרסון
קטגוריה:אלבומי חברת אנג'ל רקורדס
איוולגה (רכבת)

ממוזער|שמאל
**איוולגה** (המכונה *EG2Tv*), שמשמעותו זהבן מחלל, היא רכבת נוסעים חשמלית שתוכננה על ידי מפעל הקרונות של טבר (TVZ) שבבעלות Transmashholding לשירות ברכבות הנוסעים ברוסיה. הרכבת מיוצרת מאז 2014 ונכנסה לשירות רכבת מוסקבה בשנת 2017.

שתי הרכבות הראשונות היו בשימוש במסלול האקספרס ממוסקבה - לנובופרדלקינו בשנים 2017–2018 לפני הארכת קו המטרו במוסקבה וקו סולנצבסקאיה. מאז 2018 הרכבות משמשות את סניף אוסובו של קו בלארוס לקראת ההשקה של קו D1 בטבעת המרכזית במוסקבה.

נכון לאוקטובר 2019 נוצרו 46 יחידות שמסוגלות לאכלס 1,638 נוסעים ברכבת בעלת 5 קרונות.
## גלריה

EG2Tv-001_Shcherbinka_1.JPG|עיצוב ראשוני
EG2Tv_at_Moscow_Belorusskaya.jpg|עיצוב סופי
Troyka MCD EG2Tv.jpg|עיצוב חדש לקווי הטבעת המרכזית במוסקבה
Интерьер_ЭГ2Тв_(МЦД)_2.jpg|תא הנהג
EG2Tv_motor_car_interior_-_entrance_zone_(central_view).jpg|מראה הפנים
EG2Tv_head_car_interior_-_front_zone_(back_view).jpg|מראה פנים
EG2Tv_head_car_side_on_TVZ.jpg|הרכבת בשימוש קווי הטבעת המרכזית במוסקבה


## ראו גם
* לאסטוצ'קה
* ספסאן
* סטריז' (רכבת)

## קישורים חיצוניים

* 
* הרכבת באתר מפעל הקרונות של טבר
* סיור וירטואלי ברכבת באתר איוולגה

## הערות שוליים

קטגוריה:רכבות מהירות
קטגוריה:רוסיה: רכבות
קטגוריה:קרונועים
סמנטוריים

**סמנטוריים** (שם מדעי: Semantoridae) היא משפחת טורפים ימיים קדומה שהתקיימה בעידן הקנוזואיקון בין סוף האוליגוקן לתחילת המיוקן לפני 24-7.25 מיליון שנה. לצד האנליארקטיים המשפחה נחשבת לראשונת הטורפים הימיים שממנה התפתחו אריות הים, כלבי הים והניבתן החיים כיום. קבוצה עתיקה זו ידועה ממספר מאובנים שהתגלו באזורים שונים כמו צרפת, קנדה וקזחסטן.

במראם הזכירו יצורים אלה את הלוטרות ובעבר גם נחשבו לשייכים למשפחת הסמוריים. מראם היה מוארך ודק עם צוואר וזנב ארוכים, ראש בעל לסתות קצרות עם ניבים גדולים והיו להם גפיים מותאמות לתנועה יבשתית וללא סנפירים. הם נעו במהירות בעזרת זנבם הארוך בדומה ללוטרות.

ממבנה גופם נראה שלא התאימו לחיים בימים והאוקיינוסים אלא רק במים מתוקים, שם דגו דגים ויצורי מים דומים. עם זאת מבנה גופם מראה על התאמה לחיים אמפיביים.

## סוגים
* *Semantor*
* *Necromites*
* פוטמותריום (*Potamotherium*)
* פואיג'ילה (*Puijila*)
## קישורים חיצוניים

קטגוריה:טורפים ימיים פרהיסטוריים
קטגוריה:טורפים שחיו באוליגוקן
קטגוריה:טורפים שחיו במיוקן
דסמנטופוקיים

**דסמנטופוקיים** (שם מדעי: Desmatophocidae) היא משפחה נכחדת של טורפים דמויי כלב מהקבוצה טורפים ימיים. משפחה זו כללה שלושה סוגים אשר חיו בתקופת המיוקן. המאובנים שלהם נמצאו לחופי יפן והחוף הפסיפי של אמריקה הצפונית, כך שהם חיו בעיקר במימי צפון האוקיינוס השקט.

הדסמנטופוקיים דמו במראם לכלבי הים המודרניים והתאימו לחיים במים באותה מידה. היו אלה יצורים גדולים כמו האלודסמוס (*Allodesmus*) שהגיע לאורך 2.5 מטר ולמשקל 360 קילוגרם והיה טורף מרשים בעל ניבים גדולים שנועדו לרסק טרף במלתעותיו. סוגים אחרים לעומתו היו בעלי מבנה שיניים המותאם יותר לציד דגים מתמחה והם אולי היו יכולים לאכול מתחת למים. לטורפים אלה הייתה אוזן פנימית ששימשה לשמיעה תת-מימית ושפמים ארוכים. עם זאת היו להם כפות רגליים רחבות מעט והיה להם זנב קצר בקצה גופם, זנב שהתנוון אצל כלבי הים החיים כיום.

הם חיו במימי המיוקן לצידם של לווייתנאים גדולים לחופיה המערביים של אמריקה הצפונית כמו בקליפורניה ואורגון.

## סוגים
*אלודסמוס (*Allodesmus*)
* *Atopotarus*
* *Desmatophoca*

## קישורים חיצוניים

קטגוריה:טקסונים שתוארו בידי אוליבר פרי היי
קטגוריה:בעלי חיים שתוארו ב-1930
קטגוריה:טורפים ימיים פרהיסטוריים
קטגוריה:טורפים שחיו במיוקן
סטריז' (רכבת)

ממוזער|קרונות הסטריז'
**הסטריז**' (ברוסית Стриж; &#x27; סיס החומות&#x27;) היא רכבת מהירה מתוצרת רוסית, המשמשת את קווי הרכבות הבינעירוניים במדינה. נוצרה על ידי חברת Talgo הספרדית.

## מידע כללי
הרכבות פועלות בקווים בין מוסקבה לניז'ני נובגורוד מאז 1 ביוני 2015 ובין מוסקבה לברלין מאז 17 בדצמבר 2016. בקו מוסקבה - ניז'ני נובגורוד הם עוצרים בתחנה אחת עד שלוש ומחברים בין שתי הערים תוך 3 שעות ו-35 דקות (כשהן עוצרות רק בעיר ולדימיר). הקרונות נמשכות על ידי קטר מדגם EP20.

בשנת 2016 חברת הרכבות הרוסית קישרה גם את מוסקבה וברלין באמצעות הסטריז'. זמן הנסיעה בין שתי הערים הוא קצת יותר מ-20 שעות.

לקראת מונדיאל 2018 רכשה חברת הרכבות הרוסית רכבות מדגם Talgo רחבות גוף לשירותים אחרים. הקרונות נמשכו על ידי קטרי EP1 במזרח למרינסק ואילו על ידי קטרי EP20 מערבית למרינסק.

בקזחסטן פעלו מאז 2013 רכבות Talgo רחבות גוף, שנבנו על ידי Tulpar-Talgo הספרדית. בשנת 2016 רכבות Talgo רחבות גוף ביצעו נסיעות מבחן בהודו.

בעקבות העיצומים של האיחוד האירופי שהופעלו בשנת 2022 בעקבות פלישת רוסיה לאוקראינה ניצול ותחזוקת הרכבות הופסקו.

## גלריה

Talgo 9 Strizh - seating coach 1st class.jpg|רכבת מדרגה 3
Talgo 9 Strizh- bar counter.jpg|בית קפה ברכבת ממוסקבה לברלין
Talgo 9 Strizh - dining car.jpg|בר הרכבת
Talgo 9 Strizh - sleeper coach 2nd class compartment.jpg|רכבת מדרגה 2
ЭП20-008, поезд Нижний Новгород - Москва, «Стриж», станция Нижний Новгород-Московский.jpg|קטר חשמלי מדגם EP20 עם רכבת סטריז'


## קווים
רכבת סטריז' פועלת כיום בשני קווים:
* מוסקבה - ניז'ני נובגורוד (דרך ולדימיר, קוברוב ודז'רינסק)
* מוסקבה - ברלין (דרך סמולנסק, מינסק, ברסט וורשה)
## ראו גם
* Sapsan
* לסטוצ'קה
* איוולגה (רכבת)

## קישורים חיצוניים

* סיקור וידאו על שיגור קו מוסקבה-ברלין בשנת 2016
* רכבת סטריז' בינלאומית חדשה יוצאת בנסיעה ראשונה עם נוסעים ממוסקבה לברלין - דיווח רשמי 

## הערות שוליים

קטגוריה:רוסיה: רכבות
קטגוריה:רכבות מהירות
קטגוריה:ספרד: רכבות
יחסי מולדובה–סלובניה

**יחסי מולדובה–סלובניה** הם היחסים הדיפלומטיים הרשמיים שבין **[[מולדובה|רפובליקת מולדובה]]** לבין **[[סלובניה|רפובליקת סלובניה]]**.

## סקירה כללית
היחסים הדיפלומטיים הרשמיים שבין רפובליקת מולדובה לרפובליקת סלובניה כוננו ב-27 באוקטובר 1993.

באפריל 2003 ביקר נשיא מולדובה פטרו לוצ'ינסקי בסלובניה. בשנת 2004 נפגשו נשיא סלובניה יאנז דרנובשק ונשיא מולדובה ולדימיר וורונין ודרנובשק קרא לכינון ברית ביטחונית עם מולדובה.

סלובניה תומכת בכניסת מולדובה ל אך זו מצידה אינה מעוניינת.

## נציגויות דיפלומטיות
* סלובניה אינה מיוצגת במולדובה בדרג השגרירות. סלובניה מיוצגת במולדובה בדרג הקונסולרי באמצעות קונסוליה רשמית שהיא מחזיקה בקישינב, בירת המדינה. סלובניה האמינה את שגרירותה שבקייב, בירת אוקראינה, על מולדובה.
* מולדובה אינה מיוצגת בסלובניה בדרג השגרירות. מולדובה מיוצגת בסלובניה בדרג הקונסולרי באמצעות קונסוליה רשמית שהיא מחזיקה בליובליאנה, בירת המדינה. מולדובה האמינה את שגרירותה שבבודפשט, בירת הונגריה, על סלובניה.

## קישורים חיצוניים
* רפובליקת סלובניה - סיכום על מדינה, משרד החוץ המולדובני

## הערות שוליים

קטגוריה:ערכים ללא קטגוריות פיזיות - יחסי חוץ
לא אומרת לו כלום

"**לא אומרת לו כלום**" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-28 באוגוסט 2019, על ידי חברת התקליטים אבי גואטה הפקות בע"מ, כסינגל שלא מתוך אלבום.

השיר הגיע למקום הרביעי במצעד הרשמי של מדיה פורסט.

## רקע וכתיבה
השיר נכתב על ידי אבי אוחיון, הולחן על ידי אבי אוחיון ומתן דרור והופק על ידי מתן דרור גם כן. בנוסף לכך, בסמוך ליציאתו עלה השיר לרשתות הזרמות מדיה שונות, כדוגמת: ספוטיפיי, אפל מיוזיק ויוטיוב.

על השיר אמרה חדד: "לא חדש שאני אוהבת להשתעשע ולנסות דברים חדשים. עם אבי ומתן אני עובדת לא מעט והם יודעים לזהות למה אני מתחברת ואיפה הניואנסים שחשובים לי. עם הבמאי של הקליפ לירן סגל זו הפעם הראשונה אבל זה לגמרי לא הרגיש ככה. חוץ מהתוצאה היה לי גם ממש כיף ומהנה להיות על הסט של הקליפ. ובכלל אני מרגישה שהתקופה הקרובה תביא איתה דברים חדשים שעבדתי עליהם המון זמן וזה מרגש אותי שאוטוטו אחלוק את הבשורות עם הקהל שלי".

## וידאו קליפ
הווידאו קליפ של השיר הועלה לערוץ היוטיוב של שרית חדד ב-28 באוגוסט 2019, בסמוך לצאתו כסינגל. את הקליפ של השיר, השוו מעריב לקליפ השיר "זהב", של הצמד הישראלי סטטיק ובן-אל תבורי.

בפחות מיממה, הצליח קליפ השיר לצבור קרוב ל-100 אלף צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
יחסי אנטיגואה וברבודה – מולדובה

**יחסי אנטיגואה וברבודה–מולדובה** הם היחסים הדיפלומטיים הרשמיים שבין **[[אנטיגואה וברבודה]]** לבין **[[מולדובה|רפובליקת מולדובה]]**.

## סקירה כללית

על פי המידע שהתקבל מהמטה הלאומי המולדובני לסטטיסטיקה, ב-2015 הייבוא המולדובני מאנטיגואה וברבודה הוערך ב-400 דולר אמריקאי בלבד, לעומתו הייצוא המולדובני לאנטיגואה וברבודה הוערך ב-908,000 דולר אמריקאי. מ-2016 לא נערך סחר רשמי בין שתי המדינות.

## נציגויות דיפלומטיות
* מולדובה אינה מיוצגת באנטיגואה וברבודה, הן בדרג השגרירות והן בדרג הקונסולרי.
* אנטיגואה וברבודה אינה מיוצגת במולדובה, הן בדרג השגרירות והן בדרג הקונסולרי.

## קישורים חיצוניים

* אנטיגואה וברבודה - סיכום על המדינה, אתר משרד החוץ המולדובני

קטגוריה:ערכים ללא קטגוריות פיזיות - יחסי חוץ
אני עוד זוכרת

"**אני עוד זוכרת**" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-16 ביולי 2019, על ידי חברת התקליטים הישראלית אבי גואטה הפקות בע"מ, כסינגל שלא מתוך אלבום.

## רקע וכתיבה
השיר נכתב על ידי אבי אוחיון, הולחן על ידי אבי אוחיון ומתן דרור והופק על ידי מתן דרור גם כן. בשיר מדברת חדד על החלום שלה כילדה, להיות זמרת. בין היתר, מדברת היא על היחסים שלה עם אמה, ועל התמיכה שקיבלה ממנה.

יוסי חרסונסקי סקר את השיר בחיוב, והעניק לו ציון של שלושה וחצי כוכבי זהב מתוך חמישה בסך הכול. האודיו של השיר הצליח לצבור קרוב למיליון צפיות.

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על נוסטלגיה
חנן פרידמן

**חנן פרידמן** (נולד ב-4 בספטמבר 1971), הוא מנכ"ל בנק לאומי לישראל. שימש במגוון תפקידים בכירים בלאומי, בהם ראש חטיבת אסטרטגיה, חדשנות וטרנספורמציה, ראש חטיבת אסטרטגיה ורגולציה וראש חטיבת ייעוץ משפטי. טרם הצטרפותו ללאומי כיהן כיועץ המשפטי הראשי של קבוצת הראל.

## ביוגרפיה
פרידמן גדל בפתח תקווה בבית דתי לאומי. למד במדרשית נעם ולאחר מכן שירת 6 שנים בצה"ל בתפקידי מנהלה, כולל בסיירת מטכ"ל. הוא בעל דרגת רס"ן במילואים. בוגר ומוסמך בהצטיינות מהפקולטה למשפטים של אוניברסיטת בר-אילן.

בשנת 1999, לאחר סיום לימודיו, עבד כעורך דין במשרד ליפא מאיר ושות' במשך 6 שנים. עסק בייעוץ משפטי לחברות וארגונים, ליטיגציה מסחרית וייצוג בתובענות ייצוגיות בהליכי חדלות פירעון.

בשנת 2005 הצטרף לקבוצת הראל ביטוח ופיננסים, שם כיהן כמשנה למנכ"ל וכיועץ המשפטי הראשי של הקבוצה, עד לשנת 2014.

בספטמבר 2014 הצטרף לבנק לאומי ומונה ליועץ המשפטי הראשי וראש חטיבת הייעוץ המשפטי של קבוצת לאומי. פרידמן היה אחראי גם על מערך הציות של הבנק וטיפל ביישום ההסדר של בנק לאומי עם הרשויות האמריקאיות בו הואשם הבנק בהלבנת הון עבור לקוחותיו. הסכם הפשרה בין הצדדים נחתם בדצמבר 2014. בנוסף היה מעורב במשפט נגד מחאת "באים לבנקאים" וכינה את ברק כהן, מנהיג המחאה, ראש ארגון פשע.

בדצמבר 2016 מונה לראש חטיבת אסטרטגיה ורגולציה. עסק, בין השאר, בגיבוש האסטרטגיה של קבוצת לאומי ובניית התשתית הארגונית להתמודדות עם השינויים בעולם הבנקאות. בנוסף, עסק בקידום החדשנות הטכנולוגית בלאומי וביישום חוק שטרום, שחייב את לאומי למכור את חברת הבת לאומי קארד. בתוך כך, פרידמן הוביל את המשא ומתן עם קרן ההשקעות האמריקאית ורבורג פינקוס, עד למכירתה של לאומי קארד לקרן לפי שווי של כ-2.5 מיליארד ש"ח.

במקביל לתפקידו, שימש פרידמן לאורך השנים כיו"ר וחבר בדירקטוריונים של שלוחות חו"ל של קבוצת לאומי: יו"ר Bank Leumi le-Israel Corporation - BLC, חבר בדירקטוריונים של Bank Leumi USA ו-Leumi Investment Services Inc.

בנוסף, הוא משמש כחבר בחבר הנאמנים של אוניברסיטת בר-אילן.

באוגוסט 2019, כחודש לאחר שרקפת רוסק עמינח ביקשה לסיים את תפקידה כמנכ"לית לאומי, קיבל דירקטוריון בנק לאומי את המלצת ועדת האיתור, בראשות יו"ר לאומי, סאמר חאג' יחיא, למינויו של פרידמן לתפקיד מנכ"ל הבנק. פרידמן נכנס לתפקידו ב-1 בנובמבר 2019.
בתקופת כהונתו, עזב בנק לאומי את איגוד הבנקים ושונה מבנה הבנק כשהבנק הדיגיטלי פפר נוהל ישירות בידי פרידמן.

## משפחה וחייו האישיים
נשוי לריקי, עורכת דין העוסקת במעמד אישי ונדל"ן, ולהם 4 ילדים.

## קישורים חיצוניים
* 
* 

## הערות שוליים

קטגוריה:מנהלי בנק לאומי
קטגוריה:מנהלים ישראלים
קטגוריה:עורכי דין ישראלים
קטגוריה:בוגרי אוניברסיטת בר-אילן: משפטים
קטגוריה:בוגרי מדרשית נעם
קטגוריה:ישראלים שנולדו ב-1971
יחסי איטליה–אתיופיה

**יחסי איטליה–אתיופיה** מתייחס ליחסים הנוכחיים וההיסטוריים בין אתיופיה לבין איטליה.

## היסטוריה
השאיפות הקולוניאליות האיטלקיות המודרניות לאתיופיה החלו ב-1880. שאיפות אלו הובילו למלחמת אריתריאה  בשנים 1887–1889, שבה איטליה כבשה את הטריטוריה האתיופית אריתריאה, וייסדה את המושבה אריתריאה האיטלקית. שנים מאוחר יותר, המחלוקת על הסכם אוצ'ילי שסיים את מלחמת אריתריאה, הובילה אל המלחמה האיטלקית-אתיופית הראשונה בין השנים 1894 ו-1896, שבה האתיופים (שנתמכו על ידי האימפריה הרוסית והרפובליקה הצרפתית השלישית) נלחמו בהצלחה בכובשים האירופיים. בעקבות מלחמת העולם הראשונה ועלייתו של הפשיזם האיטלקי, החל משבר אתיופיה, ובסופו של דבר בשנים 1935–1936 התחוללה המלחמה האיטלקית-אתיופית השנייה. הסכסוך היה אכזרי: אתיופים נהגו להשתמש בכדורי דום-דום ואף הטילו מום בחיילים שנפלו בשבי (לעיתים קרובות עם סירוס) מאז השבועות הראשונים של המלחמה, בעוד האיטלקים השתמשו בנשק כימי. בשל מאמצי ההתנגדות האתיופית, חלק גדול של המדינה מעולם לא אבד לכוחות הפולשים של מוסוליני, אך באופן רשמי אתיופיה איבדה את עצמאותה והפכה לאתיופיה האיטלקית, חלק ממזרח אפריקה האיטלקית.

איטליה בסופו של דבר איבדה את המושבות באזור. לאחר שנים של התנגדות מקומית ולאחר התערבות של הצבא הבריטי במהלך המערכה במזרח אפריקה במלחמת העולם השנייה של מלחמת העולם השנייה, כוחות מפוזרים איטלקים המשיכו להילחם במלחמת גרילה, עד הכניעה הסופית ב-1943.

אחרי העצמאות, רבים מהמתנחלים האיטלקים נותרו במשך עשרות שנים באתיופיה, לאחר קבלת חנינה מלאה על ידי הקיסר היילה סלאסי. עם זאת, בשל מלחמת האזרחים האתיופית ב-1974, כמעט 22,000 איטלו-אתיופים עזבו את המדינה.

לאתיופיה יש את הריכוז הגדול ביותר של בתי ספר ומוסדות תרבות איטלקיים באפריקה, אשר מטפחים ומקדמים את התרבות האיטלקית והאתיופית באופן חופשי לציבור. החברה האיטלקית Salini Costruttori נבחרה על ידי ממשלת אתיופיה לעצב ולבנות את סכר הרנסאנס האתיופי הגדול על הנילוס הכחול, אשר כאשר יושלם יהיה הסכר והמפעל ההידרואלקטרי הגדול ביותר באפריקה. מכיוון שהמהנדסים האיטלקים סייעו בעבר בבניית הרכבת הראשונה מאדיס אבבה לג'יבוטי בעבר, ממשלת אתיופיה חתמה עמם על חוזה נוסף להרחיב את רשת הרכבות יחד עם הודו וסין.

במשך 20 השנים האחרונות, המשיכה איטליה להיות אחת מחמש שותפות הסחר הגדולות עם אתיופיה, ומשקיעה מרכזית בכלכלה האתיופית.

## נציגויות דיפלומטיות
אתיופיה מחזיקה באיטליה שגרירות ברומא. מאידך, איטליה מחזיקה באתיופיה שגרירות באדיס אבבה.

## ראו גם
* יחסי החוץ של איטליה
* יחסי איטליה–אריתריאה

## קישורים חיצוניים

## הערות שוליים

*
קטגוריה:אתיופיה: התקופה האיטלקית
אנליארקטוס

**אנליארקטוס** (שם מדעי: *Enaliarctos*) הוא סוג של טורף נכחד דמוי כלב שהיה הראשון שבטורפים הימיים. הוא חי בין סוף האוליגוקן עד לתחילת המיוקן, לפני 22–24 מיליון שנה. זהו הסוג היחיד השייך למשפחת ה**אנליארקטיים** (*Enaliarctidae*). מאובניו נתגלו לחופי קליפורניה ואורגון וכללו חמישה מינים שונים.

במראהו דמה האנליארקטוס לפואיג'ילה ממשפחת הסמנטוריים, אשר חי באותה תקופה ונחשב גם הוא לטורף ימי קדום. האנליארקטוס הגיע לאורך 1.5 מטרים ובמראהו הזכיר יותר לוטרה מאשר אריה ים או ניבתן מודרני. היו לו ארבע רגליים דמויות סנפירים אך בעלי אצבעות (בדומה לתחשאים), וזנב מנוון. לעומת אריות הים שהם בעלי ניבים חרוטיים שמשמשים לציד דגים וסרטנים, היה האנליארקטוס מצויד בניבים ששימשו, ככל הנראה, לטריפת בעלי חיים יבשתיים. דבר זה מרמז גם שהיה עליו לחזור לחוף כדי להשיג מזון.

טורף ימי זה חי באופן אמפיבי בין הים והיבשה אך רוב זמנו חי במים. בניגוד לאריות הים השתמש האנליארקטוס ברגליו האחוריות כדי להאיץ בעוד אריות הים של ימינו משתמשים ברגליהם הקדמיות לשם כך. היו לו מספר מאפיינים שקיימים באריות ים, כמו שפם מעוצב לחישה, עיניים גדולות ואוזן פנימית המותאמת לשמיעה תת-מימית. נראה שדמה באורח חייו לזה של לוטרת הים.

מאובנים רבים של יצור זה נמצאו לחופי אורגון, לחופי האוקיינוס השקט, שם ניזון לצד מיני לווייתנאים קדומים ועופות ימיים.

## קישורים חיצוניים

* 
ממוזער|ימין|איור של אנליארקטוס לצד הלווייתן הקדום ''Macrodelphinus''

קטגוריה:טורפים ימיים פרהיסטוריים
קטגוריה:יונקים שחיו באוליגוקן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מגה-פאונה ימית של הפלאוגן
קטגוריה:מגה-פאונה ימית של הנאוגן
קטגוריה:מאובני טקסונים שתוארו ב-1973
מאט הארפרינג

**מת'יו ג'וזף "מאט" הארפרינג** (באנגלית: **Matthew Joseph "Matt" Harpring**; נולד ב-31 במאי 1976) הוא כדורסלן עבר אמריקאי, אשר שיחק בליגת ה-NBA בין השנים 1998–2009. ממוצעיו הכוללים לאורך הקריירה הם 11.5 נקודות, 5.1 ריבאונדים ו-1.4 אסיסטים למשחק.

מאז שנת 2010 משמש כפרשן של משחקי יוטה ג'אז ברשת AT&T המקומית.

## קריירת מכללות
הארפרינג נולד בעיר סינסינטי שבאוהיו, ולמד ב"תיכון מאריסט" אשר באטלנטה, ג'ורג'יה. בשנת 1994 החל ללמוד במכון הטכנולוגי של ג'ורג'יה ("ג'ורג'יה טק"), וב-4 עונותיו בקבוצת הכדורסל של האוניברסיטה רשם ממוצעים של 17.9 נקודות ו-8.0 ריבאונדים למשחק. בעונת 1995/1996 הוביל את הקבוצה, לצד סטפון מרבורי, לשלב שמינית גמר טורניר אליפות המכללות, בפעם השישית בתולדותיה. בעונת 1997/1998 סיים במקום השני במחוז ה-ACC בממוצעי נקודות (21.6) וריבאונדים (9.4) למשחק, כאשר בשתי הקטגוריות מקדים אותו אנטואן ג'יימיסון. בעת סיום לימודיו ניצב במקום השני בתולדות הקבוצה בסך נקודות (2,225) וריבאונדים (997) בקריירה.

## קריירת משחק
בדראפט ה-NBA 1998 נלקח הארפרינג בבחירה ה-15, על ידי אורלנדו מג'יק. לאורך עונת הרוקי שלו קלע 8.2 נקודות בממוצע למשחק, ובסיומה נבחר לחמישיית הרוקיז של העונה. במשחק הרביעי של עונתו השנייה נפצע בקרסול רגלו השמאלית, ונאלץ להחמיץ את כל המשך אותה עונה.

באוגוסט 2000 נשלח הארפרינג בטרייד לקליבלנד קאבלירס, ובעונתו היחידה בקבוצה קלע 11.1 נקודות בממוצע למשחק כשחקן חמישייה. לקראת עונת  הועבר לפילדלפיה 76', במדיה קלע 11.8 נקודות למשחק.

בקיץ 2002 חתם על חוזה ביוטה ג'אז, בה שיתף פעולה עם חברי היכל התהילה לעתיד קארל מלון וג'ון סטוקטון. בעונת  קלע שיא קריירה של 17.6 נקודות בממוצע למשחק, וסיים במקום השני בהצבעות לפרס השחקן המשתפר של העונה, אחרי הזוכה גילברט ארינאס. גם בעונה העוקבת היה הקלעי השני של הקבוצה, עם ממוצע של 16.2 נקודות למשחק, אך הג'אז החמיצו את הפלייאוף לאחר 20 העפלות רצופות. בעונת  סייע לג'אז להעפיל לגמר האזור המערבי לראשונה מאז עונת , כשקלע 11.2 נקודות למשחק כמחליפו מהספסל של אנדריי קירילנקו. בסדרת גמר המערב הפסידה יוטה לאלופה שבדרך, סן אנטוניו ספרס, בתוצאה 1–4.

בדצמבר 2009, לאחר 7 עונות ביוטה, נשלח הארפרינג בטרייד לאוקלהומה סיטי ת'אנדר, ממנה שוחרר בפברואר 2010 מבלי ששיחק עבורה. מאז לא חזר הארפרינג לשחק, בשל מספר פציעות מהן סבל, ובכך למעשה פרש ממשחק בגיל 33.

## קישורים חיצוניים
* 

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני המכון הטכנולוגי של ג'ורג'יה
קטגוריה:בחירות דראפט של אורלנדו מג'יק
קטגוריה:כדורסלני אורלנדו מג'יק
קטגוריה:כדורסלני קליבלנד קאבלירס
קטגוריה:כדורסלני פילדלפיה 76'
קטגוריה:כדורסלני יוטה ג'אז
קטגוריה:פרשני כדורסל אמריקאים
קטגוריה:אמריקאים שנולדו ב-1976
יחסי איטליה–שווייץ

**יחסי איטליה–שווייץ** הם היחסים הדיפלומטיים בין איטליה לשווייץ, אשר בדרך כלל הם קרובים, ומנוהלים כיום על ידי מערכת אמנות מורכבת (כולל יחסים עם האיחוד האירופי, שאיטליה חברה בה).

## רקע
שתי המדינות חולקות גבול ארוך ושלוש שפות נפוצות (איטלקית היא אחת מארבע השפות הרשמיות של שווייץ. גרמנית וצרפתית הן שפות מיעוט מוכרות באיטליה). באיטליה ישנם 48,000 שווייצרים, ואילו אזרחי איטליה הם הקבוצה הזרה הגדולה ביותר בשווייץ: 500,000 איטלקים, כולל בעלי אזרחות כפולה. שווייץ הייתה יעד פופולרי עבור מהגרים איטלקים במאה ה-19 ובין 1950 ל-1970 היו מחצית מכלל הזרים בשווייץ איטלקים. יש גם יותר בתי ספר שווייצריים באיטליה מכל מדינה אחרת בעולם.

## יחסים כלכליים
איטליה היא שותפת הסחר השנייה בגודלה בשווייץ, ושווייץ היא המשקיעה השמינית בגודלה באיטליה (22 מיליארד פרנק שווייצרי) היוצרת 78,000 מקומות עבודה. איטליה משקיעה 6 מיליארד פרנק שווייצרי בשווייץ ויוצרת 13,000 מקומות עבודה. שתי המדינות מקושרים במידה רבה באמצעות הסכמי האיחוד האירופי עם שווייץ ושווייץ היא גם חלק מאזור שנגן של האיחוד האירופי שמבטל את הגבולות הבינלאומיים בין המדינות החתומות על ההסכם.

## יחסים דיפלומטיים
שווייץ מחזיקה באיטליה שגרירות ברומא, ו-12 קונסוליות בבארי, ברגמו, בולוניה, קליארי, קטאניה, פירנצה, ג'נובה, מילאנו, נאפולי, פאדובה, טורינו וונציה. מאידך, איטליה מחזיקה בשווייץ שגרירות בברן, ו-4 קונסוליות בבזל, ז'נבה, לוגאנו, וציריך.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
התזמורת הפילהרמונית של ליאז'

**התזמורת הפילהרמונית המלכותית של ליאז**' (בצרפתית: **Orchestre Philharmonique Royal de Liège** היא תזמורת סימפונית בלגית, היושבת בליאז'. אולם הקונצרטים הראשי ומשרדי ההנהלה של התזמורת שוכנים ב"סאל פילהרמוניק דה ליאז'" התזמורת מקבלת תמיכה כספית מ"פדרציית ואלוני-בריסל", עיריית ליאז', נפת ליאז', מחוז ואלוני ומפעל הפיס הלאומי.

בשנת 1960 ייסד פרנאן קינה, אז מנהל הקונסרבטוריון של ליאז', את התזמורת כ"אורקסטר דה ליאז'", עם 71 נגנים. המימון בא מעיריית ליאז' וממשרד החינוך הבלגי. קינה כיהן כמנהל המוזיקלי הראשון עד 1964. במהלך הנהלתו המוזיקלית של פאול שטראוס, מ-1967 עד 1977, הרחיבה התזמורת את שורותיה ל-89 נגנים. הכהונה הממושכת ביותר של מנהל מוזיקלי הייתה של פייר ברתולמיי, מ-1977 עד 1999. במהלך כהונתו, סווגה התזמורת כ"*Communauté française* וב-1983 שונה שמה ל"תזמורת הפילהרמונית של ליאז'". באוקטובר 2010, אימצה התזמורת את שמה הנוכחי, "התזמורת הפילהרמונית המלכותית של ליאז'".

גרעין הרפרטואר של התזמורת הוא מוזיקה צרפתית ומוזיקה של המאה ה-20, אך היא מבצעת גם יצירות של מלחינים עכשוויים, כגון פיליפ בוזמאן, אנרי דיטייה, מגנוס לינדברג ואחרים. התזמורת הקליטה יצירות של מלחינים בלגים, כגון אלבר דופואה, סזר פרנק, יוזף יונגן ועוד. התזמורת ערכה הקלטות מסחריות לחברות התקליטים נאיב וסיפרה.

המנהל המוזיקלי הנוכחי של התזמורת הוא כריסטיאן ארמינג, שהתמנה למשרה במאי 2011, בחוזה התחלתי לארבע שנים, החל בעונת 2012-2011. ב-2016 הודיעה התזמורת על הארכת החוזה של ארמינג עד 2019.

## מנהלים מוזיקליים
* פרנאן קינה (1964-1960)
* מנואל רוזנטל 1967-1964)
* פאול שטראוס (1977-1967)
* פייר ברתולומיי (1999-1977)
* לואי לאנגרה (2006-2001)
* פסקל רופה 2009-2006)
* פרנסואה קסאבייה רות
* כריסטיאן ארמינג (2019-2011)
* גרגיי מדאראש (2019 - נוכחי)

## קישורים חיצוניים
* 

* Orchestre Philharmonique de Liège official website האתר הרשמי של התזמורת הפילהרמונית של ליאז'

## הערות שוליים

קטגוריה:תזמורות סימפוניות
Get Down

"**Get Down**" (בעברית: "רדי") הוא שיר של הזמר-יוצר האירי גילברט או'סאליבן מאלבומו "I'm a Writer, Not a Fighter" שיצא לאור ב-1973. כסינגל שהה השיר שבועיים בראש מצעד הסינגלים הבריטי באפריל 1973. עוד הגיע השיר לראש מצעד הפזמונים באירלנד, ולעשרת הגדולים במצעדים בארצות הברית ובקנדה. השיר שימש לאו'סאליבן כנעימת חימום בפסנתר, עד שהורחב לשיר שלם ויצא על גבי תקליטון. או'סאליבן הקליט את השיר, כדי לגוון משיריו האחרים, היותר מלנכוליים.

נדמה שהמילה "רד!" ("Get Down!") היא פקודה של או'סאליבן לכלב שלו, אבל הזמר מתייחס בשיר לנערה, שמתנהגת כמו כלב וקופצת עליו, ולכן הבקשה היא "רדי".

ב-2006 הקליטה להקת הדאנס הבריטית Malibu Sneakers גרסת כיסוי של השיר בשם "Get Down Again" שהגיעה למקום ה-42 במצעד הסינגלים הבריטי. ב-2008 יצא השיר בתקליט ויניל "12 כולל רמיקס של ראול רינקון.

ב-2013 נעשה שימוש בשיר בסרט "The Harry Hill Movie".

לדברי ריק פינץ' מלהקת קיי סי והסאנשיין בנד השיר היווה השראה ללהיט הדיסקו "Get Down Tonight" משנת 1975.

## מיקומי שיא

## קישורים חיצוניים

## הערות שוליים

קטגוריה:שירי גילברט או'סאליבן
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
שלף שפתני

ממוזער|שלפן צעיר
**שַׁלָּף שִׂפְתָנִי** (שם מדעי: *Epibulus insidiator*) הוא מין של דג גרם ממשפחת השפתוניים שבסדרת הדקראים החי במימי האזור האינדו פסיפי. תפוצתו היא מחופי מזרח אפריקה בים האדום ועד למימי פולינזיה הצרפתית וקלדוניה החדשה וצפונה עד להוואי ויפן. הוא שוכן בשוניות אלמוגים בעומק 1–42 מטר באזורים הטרופיים.
## מאפיינים
השלף יכול להגיע לאורך 54 ס"מ והוא בעל סנפירים מפוארים בצבעי ירוק-אפור עם קשקשים מובלטים בקצוות שחורים, סנפיר גבי שצבעו צהוב-אפרפר ולעיתים סגול וראש בהיר, לעיתים עם מצח אפור כהה ופס שחור בין המצח לעיניים האדומות שלו. סנפירי החזה קטנים וצהובים והסנפירים האחוריים והזנב כחולים ולעיתים בעלי קצוות בהירים. לעיתים ישנם פרטים הצהובים לאורך כל גופם למעט הלסתות הלבנות. הדגים הצעירים שחורים במרבית גופם ובעלי סנפיר גב מעוגל יותר.

דג זה בולט בעיקר בלסתו אשר יכולה להתארך בצורה מוגזמת, כ-65% מאורך הראש. הוא בעל שרירים מיוחדים במנה הגולגולת שמותאמים לתנועת קפיץ של הלסתות. הדג יכול לפעור את הלסתות לאורכם המרבי כדי לתפוס דגים קטנים וסרטנים השוחים לידו.

דג זה איננו נידוג למאכל כמעט (כמו מרבית דגי השונית הוא עשוי להיות מעט רעיל) אך הוא נתפס לעיתים לשימוש באקווריום כדג נוי.

## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:שפתוניים
קטגוריה:דגים במפרץ אילת
קטגוריה:בעלי חיים שתוארו ב-1770
יחסי מונקו–ספרד

ממוזער|שגרירות מונקו במדריד
**יחסי מונקו–ספרד** הם היחסים הדיפלומטיים הרשמיים שבין **[[מונקו|נסיכות מונקו]]** לבין **[[ספרד|ממלכת ספרד]]**.

## סקירה כללית
בשנת 1876, אישר אלפונסו השלושה עשר, מלך ספרד, את הקמת שגרירות מונקו הראשונה במדינה במדריד, בירתה. נסיכות מונקו שמרה על ייצוג בספרד באופן רציף עד שנות השלושים של המאה העשרים. לאחר ניצחונו של פרנסיסקו פרנקו במלחמת האזרחים בספרד נסגרה השגרירות המונגאסקית במקום.

ב-1996 פתחה מונקו בשנית את שגרירותה בספרד והיא ממשיכה לפעול. ב-2013 לראשונה האמינה ספרד על מונקו שגרירות (השגרירות הספרדית בצרפת הואמנה על מונקו).

## אמנות והסכמים
* הסכם בין ממלכת ספרד לבין נסיכות מונקו בנושא קידום התיירות - 1978
* אמנת ההסגרה האירופאית ההדדית - 2009 (במונקו), 1982 (בספרד)

## נציגויות דיפלומטיות
* ספרד אינה מיוצגת במונקו בדרג השגרירות. ספרד מיוצגת במונקו בדרג הקונסולרי באמצעות קונסוליה רשמית שהיא מחזיקה בעיר המדינה. ספרד האמינה את שגרירותה שבפריז, בירת צרפת, על מונקו הסמוכה לה.
* מונקו מיוצגת בספרד בדרג השגרירות באמצעות שגרירות רשמית שהיא מחזיקה במדריד, בירת המדינה. מונקו מיוצגת בספרד גם בדרג הקונסולרי באמצעות שבע קונסוליות שהיא מחזיקה בערים: סנטה קרוס דה טנריפה, ברצלונה, בילבאו, איביזה, מאלגה, פלמה דה מיורקה, וולנסיה.

## קישורים חיצוניים

*  Ficha de Mónaco, אתר משרד החוץ הספרדי, קובץ מידע

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מולדובה–פיג'י

**יחסי מולדובה–פיג'י** הם היחסים הדיפלומטיים הרשמיים שבין **[[מולדובה|רפובליקת מולדובה]]** לבין **[[פיג'י|הרפובליקה של פיג'י]]**.

## סקירה כללית
היחסים הדיפלומטיים הרשמיים שבין רפובליקת מולדובה לבין הרפובליקה של פיג'י כוננו ב-7 בדצמבר 2010 בטקס מיוחד שנערך בניו יורק.

בשנת 2013 ייצאה פיג'י למולדובה סחורה שהוערכה בשווי 30,200 דולר אמריקאי. הסחורה כללה עץ מנוסר. מאז אותה השנה לא נערך סחר רשמי בין שתי המדינות.

## נציגויות דיפלומטיות
* פיג'י אינה מיוצגת במולדובה, הן בדרג השגרירות והן בדרג הקונסולרי.
* מולדובה אינה מיוצגת בפיג'י, הן בדרג השגרירות והן בדרג הקונסולרי.

## קישורים חיצוניים
* הרפובליקה של פיג'י - מסמך סיכום על מדינה, אתר משרד החוץ המולדובני

## הערות שוליים

קטגוריה:ערכים ללא קטגוריות פיזיות - יחסי חוץ
בארי (אי, אנטארקטיקה)

**האי בארי** (באנגלית: **Barry Island**) הוא אי במרכז איי דבנהאם, במפרץ מרגריט, שלמול החוף המערבי של ארץ גרהאם שבאנטארקטיקה.

באי ממוקם בסיס המחקר הארגנטיני - בסיס סן מרטן, שהוא אתר מורשת היסטורי אנטארקטי, בהתאם לאמנת אנטארקטיקה.

## היסטוריה
### גילוי האי
האי התגלה על ידי המשלחת הבריטית אל ארץ גרהאם שחקרה את אנטארקטיקה בין השנים 1937–1934 בפיקודו של ג'ון ריימיל.

### מקור השם
ריימיל קרא לאי על שמו של קנת בארי למפייר דבנהאם (Kenneth Barry Lempriere Debenham), בנו הבכור של פרנק דבנהאם, חבר הוועדה המייעצת של משלחת החקר הבריטית אל ארץ גרהאם.

## לקריאה נוספת
• Ben Saul, Tim Stephens, editors **[https://books.google.co.il/books?id=1ajnCgAAQBAJ&pg=PA826&lpg=PA826&dq=%22Debenham+Islands%22&source=bl&ots=XB5Z3rsepV&sig=ACfU3U1iML1rB2gcP-lh1wQl3NEcg2zXiQ&hl=en&sa=X&ved=2ahUKEwjOue27-M3hAhWGDOwKHRYhASg4ChDoATADegQIBRAB#v=onepage&q=%22Debenham%20Islands%22&f=false Antarctica in International Law]**, P 269 

## קישורים חיצוניים
* האי בארי באתר הסקר הגאולוגי של ארצות הברית
* האי בארי באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:אתרים היסטוריים ואתרי מורשת באנטארקטיקה
בארי
בארי
לודוויגסבורג

**לודוויגסבורג** (בגרמנית: **Ludwigsburg**) היא עיר במדינת באדן-וירטמברג שבגרמניה. העיר נמצאת כ-12 קילומטר צפונית לשטוטגרט, לחופי נהר הנקאר. העיר היא הגדולה והמרכזית במחוז בעל שם זהה.

## היסטוריה
העיר הוקמה על ידי אברהרד לודוויג, דוכס וירטמברג, שהחל בשנת 1704 בבניית ארמון לודוויגסבורג ובשנת 1709 ואילך בבניית העיר בסמוך לו. הדוכס משך מתיישבים חדשים לעיר על ידי הבטחת שטחים למתיישבים, חומרי בניה בחינם, ואף חופש העיסוק וחופש דת. העיר הפכה לעיר באופן רשמי בשנת 1718 והפכה לבירת המדינה במקום שטוטגרט. בשנת 1733, כשמת אברהרד לודוויג, מנתה העיר כ-6,000 תושבים.

לאחר מותו של אברהרד לודוויג, עבר השלטון לידיו של קרל אלכסנדר, דוכס וירטמברג, שהחזיר את הבירה לשטוטגרט. דבר זה הוביל לירידה דרסטית במספר תושבי העיר בתוך זמן קצר.

## יהודי לודוויגסבורג

בעיר הוקם בית כנסת לראשונה בשנת 1884. בית הכנסת נהרס במהלך ליל הבדולח.

סרט התעמולה הנאצי "היהודי זיס", המבוסס על יוזף זיסקינד אופנהיימר, איש כספים יהודי תושב העיר, צולם במקום.

בשנת 2008 הותקנו בעיר אבני נגף לזכר יהודי העיר שנרצחו בשואה.

## ראו גם
קהילת יהודי באדן-וירטמברג

## קישורים חיצוניים

*  

* 
* 

קטגוריה:באדן-וירטמברג: ערים
קטגוריה:קהילות יהודיות בגרמניה
קטגוריה:יישובים שהוקמו ב-1704
יחסי בליז–שווייץ

**יחסי בליז–שווייץ** הם היחסים הדיפלומטיים הרשמיים שבין **[[בליז]]** לבין **[[שווייץ|הקונפדרציה השווייצרית]]**.

## סקירה כללית
היחסים הדיפלומטיים שבין הקונפדרציה השווייצרית לבין בליז כוננו ב-1988. שווייץ הכירה בעצמאות בליז עוד ב-1981. שווייץ פתחה קונסוליה רשמית בבליז סיטי בשנת 1996. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים וקרובים".

בליז ושווייץ חתמו על מגוון הסכמים דיפלומטיים בהם: הסכם הסגרה הדדי, הסכם פטור מאשרה הדדי, אמנה למניעת כפל מס והגנה על השקעות.

על פי מפקד האוכלוסין של סוף שנת 2018, 31 שווייצרים חיו בבליז. הסחר שבין המדינות הוא סחר יחסית קטן. הסחר הכולל בשנת 2018 בין שתי המדינות הוערך בשווי של 8.9 מיליון פרנקים שווייצרים. מהם 8.3 מיליון פרנקים ייצוא שווייצרי לבליז ו-600,000 פרנקים ייבוא שווייצרי מבליז.

## נציגויות דיפלומטיות
* שווייץ אינה מיוצגת בבליז בדרג השגרירות. שווייץ מיוצגת בבליז בדרג הקונסולרי באמצעות קונסוליה שהיא מחזיקה בבליז סיטי. שווייץ האמינה את שגרירותה במקסיקו סיטי, בירת מקסיקו, על בליז.
* בליז אינה מיוצגת בשווייץ, הן בדרג השגרירות והן בדרג הקונסולרי.

## קישורים חיצוניים
* היחסים הדו-צדדיים שבין שווייץ לבליז, משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
Analog Science Fiction and Fact

**Analog Science Fiction and Fact** הוא כתב עת למדע בדיוני באנגלית היוצא לאור בארצות הברית החל מ-1930.

במקור, היה שמו ***Astounding Stories of Super-Science***, והגיליון הראשון שלו יצא לאור בינואר 1930. לאחר שהמו"ל הראשון פשט את הרגל, נמכר כתב העת ל-Street & Smith בשנת 1933, ובמהרה הפך למוביל בתחומו. בין השאר פורסם בו "The Legion of Space" של ג'ק ויליאמסון ו-"Twilight" של ג'ון קמבל שהפך ב-1937 לעורך כתב העת.

עם השנים, בעקבות התחרות הגוברת וכן נטייתו של קמבל לפרסום פסאודו-מדע וקשר לתורתו של ל. רון האברד (מייסד הסיינטולוגיה), ירד קרנו של כתב העת. אולם הוא נשאר משמעותי בתחומו. ב-1960 שונה שמו של כתב העת לשמו הנוכחי. קמבל נשאר העורך עד למותו בשנת 1971.

כיום העורך הוא טרבור קואקרי (Quachri).

## פרס Astounding ליוצר החדש המצטיין
חברת Dell Publishing (בבעלות רנדום האוס) מעניקה מדי שנה פרס ליוצר חדש מצטיין במסגרת הפסטיבל הבינלאומי למדע בדיוני. הפרס בעבר היה על שמו של המו"ל הוותיק של כתב העת, ג'ון קמבל. בעקבות ביקורת נוקבת על קמבל שהשמיעה זוכת הפרס לשנת 2019, ג'נט אינג על דמותו של קמבל שונה שם הפרס לפרס Astounding, על שם כתב העת.

## קישורים חיצוניים

* 

## הערות שוליים

קטגוריה:כתבי עת ספרותיים
קטגוריה:מדע בדיוני
יחסי פורטוגל–רוסיה

**יחסי פורטוגל–רוסיה** הם יחסי החוץ בין פורטוגל לרוסיה. לפורטוגל שגרירות במוסקבה ואילו לרוסיה שגרירות בליסבון.

שתי המדינות הן המזרחית ביותר והמערבית ביותר באירופה, ולשתיהן קשרים טובים מאוד זה עם זה. שתי המדינות חברות מלאות במועצת אירופה ובארגון לביטחון ושיתוף פעולה באירופה.

## היסטוריה
יחסים דיפלומטיים מלאים ברמת השגרירות בין פורטוגל לבין האימפריה הרוסית נוסדו בשנת 1779. מוקדם יותר, בשנת 1724, פנו סוחרים פורטוגזים לפיוטר הגדול בבקשה להקים משלחות סחר. פיוטר הגיב במינוי קונסול בליסבון. עם זאת, אין שום עדות לכך שקונסוליית ליסבון הוקמה למעשה באותה תקופה. המסחר בין המדינות התפתח לאט, והקונסוליה הרוסית בליסבון נפתחה לבסוף בשנת 1769 בראשותו של ז'ואאו אנטוניו בורשר, בנקאי פורטוגזי-גרמני מהמבורג. בורשאר לא התעניין במיוחד בקידום אינטרסים עסקיים פורטוגלים, והמסחר בין המדינות נותר חסר חשיבות.

בספטמבר 1779 מינתה מריה הראשונה, מלכת פורטוגל, את השגריר לשעבר בהולנד, פרנסישקו ז'וזה הורטה מסדו, כשגריר פורטוגל ברוסיה הממוקם בסנקט פטרבורג. הקיסרית יקטרינה השנייה הגיבה במינוי הרוזן וילהלם נסלרודה לשגריר בפורטוגל. קשרים אלה הביאו לאמנת 1782 על נייטרליות חמושה ואמנה על מסחר משנת 1787. בשנת 1799 חתמו שתי המדינות על ברית הגנתית שלא התפתחה לפעולה צבאית ישירה.

במשך רוב המאה ה-19, מערכות היחסים נותרו ללא אירועים, ותפסו תאוצה בעשור האחרון של המאה, כאשר הצי הרוסי הקיסרי השתמש בקביעות בנמלים פורטוגזים לצורך תיקונים. צוות אנשי היאכטה הקיסרית "צארבנה" בפרט התקבל על מעשיהם בלחימה בשריפה בשנת 1895 בפרלמנט הפורטוגזי. עם זאת, במהלך מלחמת רוסיה–יפן בשנת 1904, פורטוגל התייצבה לצד בריטניה וסירבה לאפשר לצי הרוסי גישה לנמליה.

לאחר מהפכת פברואר 1917 ברוסיה, נותקו הקשרים בין שתי המדינות בשנת 1919, כננו מחדש בשנת 1934 ושוב נותקו בשנת 1951, באופן חד צדדי על ידי פורטוגל, בתגובה לתמיכה הסובייטית בתנועות אנטי-פורטוגזיות במושבות הפורטוגזיות. היחסים לא כוננו מחדש עד 1974 עם מהפכת הציפורנים בפורטוגל והפלת האסטדו נובו. בין 1951 ל-1974 היחסים היו מתוחים כאשר פורטוגל וברית המועצות נטלו צדדים מנוגדים בישיבות העצרת הכללית של האו"ם.

## יחסים דיפלומטיים
רוסיה מחזיקה בפורטוגל שגרירות בליסבון, ו-2 קונסוליות בפארו ופורטו. מאידך, פורטוגל מחזיקה ברוסיה שגרירות במוסקבה, ו-2 קונסוליות בניז'ני נובגורוד וסנקט פטרבורג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי פורטוגל–צרפת

**יחסי פורטוגל–צרפת** הם יחסי החוץ בין פורטוגל לצרפת. שתי המדינות חברות מלאות במועצת אירופה, האיחוד האירופי, נאט"ו והארגון לביטחון ולשיתוף פעולה באירופה.

## היסטוריה
היחסים בין שתי המדינות החלו כאשר אפונסו אנריקס מבית בורגונדי הצרפתי, הוכתר בשנת 1139 למלך פורטוגל הראשון. במהלך השנים לחמו שתי הממלכות אחת בשנייה במלחמת הירושה הספרדית, מלחמת שבע השנים ובמלחמת חצי האי, שבה נכבשה ממלכת פורטוגל על ידי כוחותיו של נפוליאון, מה שגרם למשפחת המלוכה הפורטוגזית לברוח לברזיל. במהלך מלחמת העולם הראשונה לחמה פורטוגל לצד מדינות ההסכמה, וחלק מכוחותיה לחמו לצד הצרפתים. בשנת 1986 הצטרפה פורטוגל לקהילה הכלכלית האירופית, אשר הפכה מאוחר יותר ל, וב-1 בדצמבר 2009 נחתמה בה אמנת ליסבון, שבה שונתה חוקת האיחוד האירופי.

## יחסים דיפלומטיים
צרפת מחזיקה בפורטוגל שגרירות בליסבון, ו-6 קונסוליות בקוימברה, פארו, פונשל, הורטה, ליריה, פונטה דלגדה ופורטו. מאידך, פורטוגל מחזיקה צרפת שגרירות בפריז, ו-13 קונסוליות באז'אקסיו, בורדו, קלרמון-פראן, דקס, ליון, מרסיי, מונפלייה, ניס, אורליאן, פו, סטרסבור, טולוז וטור.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ